ከዚያ የብርሃኑ ሀሳብ ምንድነው? የኃይሉስ እንዴት ነው? በሁለቱ መካከል ያለው መሠረታዊ ልዩነት ምንድነው ማለት ጥንካሬ ነው። ስዎቹ እንጂ ሀሳቦቻቸው አያስጨንቁንም። ልዩነቶቻቸው አይገቡንም። ምክንያቱም ፍላጎታችን ሁሉ የአቶ መለስ መንግሥት መወገድ ብቻ ነው። አቶ መለስ ደግሞ ለምንድነው የምወገደው? ምንድነው የምትፈልጉት እያሉን ነው? ተነጋገሩ የተባልን ቀን የምንፈልገውን ሁሉ አሟልተው ከተገኙ ምን ልናደርጋቸው ነው? በፍጹም ሊያሟሉልን አይችሉም የሚል ጀብድ አይሰራም። ሥልጣን ላይ ያለ ሰው ለሥልጣኑ ሲል የማይለው ነገር አይኖርምና ነጥቦቻችንን አጥርተን ማወቅ ይኖርብናል። አሁን የተያዘው አቅጣጫ ይህ ይመስላል። ቀና ስንል ነጥቦቻችን ሁሉ የተመለሱ መስለው እንዳያስደነግጡን፣ በብልጠት እንዳበለጥ፣ በውሸት እንዳንሞኝ ልንዘጋጅ ይገባናል። “አንዳንድ ጊዜ ግን ሳስበው ከእነዚህ ተቃዋሚችኮ መለስ ይሻለኛል” የሚሉ ገልቱዎች ቀስ በቀስ ብቅ እያሉ ነው። ስለዚህ የመደራጀት ጠቀሜታው መሪ ለማፍራት መንግሥት ለመገልበጥ ብቻ ሳይሆን ነገርንም ተወያይቶና አጥርቶ ለማወቅ ይጠቅማልና ራሳችንን በመረጃ በኢንፎርሜሽን የምናንጽበት ድርጅት፣ፕሮግራሙን በደንብ የነደፈ መተዳደሪያ ደንቡን ያገዘፈ ከመሪዎቹ፣ ይልቅ ህግና ደንቡ ደስ የሚለን፣ ብሎም ጽናትና ዋስትና የሚሰጠን ድርጅት ያስፈልገናል።
